ประกาศคณะกรรมการควบคุมการขนส่งทางบก ประจำจังหวัดสงขลา ฉบับที่ 56 (พ.ศ.2551) เรื่อง ปรับปรุงเส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด 1 จังหวัดสงขลา (อำเภอหาดใหญ่) สายที่ 4 ตลาดนัดบ้านเกาะหมี-บ้านเนินพิชัย เป็น บ้านเนินพิชัย-องค์การบริหารส่วนตำบลท่าข้าม

ประกาศคณะกรรมการควบคุมการขนส่งทางบก
ประกาศคณะกรรมการควบคุมการขนส่งทางบก
ประจำจังหวัดสงขลา
ฉบับที่
๕๖ (พ.ศ. ๒๕๕๑)
เรื่อง
ปรับปรุงเส้นทางและรายละเอียดเส้นทางสำหรับการขนส่งประจำทางด้วยรถโดยสาร
หมวด
๑ จังหวัดสงขลา (อำเภอหาดใหญ่) สายที่ ๔
ตลาดนัดบ้านเกาะหมี-บ้านเนินพิชัย เป็น
บ้านเนินพิชัย-องค์การบริหารส่วนตำบลท่าข้าม[๑]
 

ตามที่ได้มีประกาศคณะกรรมการควบคุมการขนส่งทางบกประจำจังหวัดสงขลา
ฉบับที่ ๔๑ (พ.ศ. ๒๕๔๐) ลงวันที่ ๒๔ กุมภาพันธ์ ๒๕๔๐
กำหนดเส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด ๑
จังหวัดสงขลา สายที่ ๔ ตลาดนัดบ้านเกาะหมี-บ้านเนินพิชัย ขึ้น นั้น

คณะกรรมการควบคุมการขนส่งทางบกประจำจังหวัดสงขลาได้พิจารณาเห็นสมควรให้ปรับปรุงรายละเอียดเส้นทางดังกล่าว

ฉะนั้น อาศัยอำนาจตามความในมาตรา ๒๐ (๑)
แห่งพระราชบัญญัติการขนส่งทางบก พ.ศ. ๒๕๒๒
ประกอบกับมติคณะกรรมการควบคุมการขนส่งทางบกประจำจังหวัดสงขลา ในการประชุมครั้งที่
๑/๒๕๕๐ เมื่อวันที่ ๘ พฤศจิกายน ๒๕๕๐
และได้รับอนุมัติจากคณะกรรมการควบคุมการขนส่งทางบกกลาง ในการประชุมครั้งที่
๑๕/๒๕๕๑ เมื่อวันที่ ๒๕ สิงหาคม ๒๕๕๑ จึงให้ปรับปรุงรายละเอียดเส้นทางสำหรับการขนส่งประจำทางด้วยรถโดยสาร
หมวด ๑ จังหวัดสงขลา (อำเภอหาดใหญ่) สายที่ ๔ ตลาดนัดบ้านเกาะหมี-บ้านเนินพิชัย
เป็น บ้านเนินพิชัย-องค์การบริหารส่วนตำบลท่าข้าม
โดยให้มีรายละเอียดเส้นทางดังต่อไปนี้ คือ

หมวด ๑ สายที่ ๔ ชื่อเส้นทาง
บ้านเนินพิชัย-องค์การบริหารส่วนตำบลท่าข้าม
เริ่มต้นจากสถานที่จอดรถโดยสารประจำทางบ้านเนินพิชัย
แยกซ้ายไปตามทางหลวงแผ่นดินหมายเลข ๔๓ ถึงแยกควนลัง
แยกซ้ายไปตามทางหลวงแผ่นดินหมายเลข ๔ ผ่านแยกสนามบินท่าคลองตก
ที่ว่าการอำเภอหาดใหญ่ ขึ้นสะพานลอย ผ่านวงเวียนน้ำพุ ถึงสามแยกคอหงส์
แยกซ้ายไปตามทางหลวงแผ่นดินหมายเลข ๔๐๗ ผ่านตลาดนัดบ้านเกาะหมี
ศูนย์ส่งเสริมศิลปหัตถกรรมหมู่บ้านชวนชื่น แยกขวาไปตามทางหลวงชนบทหมายเลข ๓๐๐๕
ผ่านโรงเรียนหาดใหญ่พิทยาคม อนามัยทุ่งใหญ่ แยกซ้ายไปตามทางหลวงชนบทหมายเลข ๓๐๓๑
ไปสุดเส้นทาง ณ สถานที่จอดรถโดยสารประจำทางบริเวณองค์การบริหารส่วนตำบลท่าข้าม


ประกาศ
ณ วันที่ ๒๕ กันยายน พ.ศ. ๒๕๕๑
วิทยา
พานิชพงศ์
รองผู้ว่าราชการจังหวัด
ปฏิบัติราชการแทน
ผู้ว่าราชการจังหวัดสงขลา
ประธานกรรมการควบคุมการขนส่งทางบก
ประจำจังหวัดสงขลา
























ปริยานุช/ผู้จัดทำ
๑๑
มีนาคม ๒๕๕๒

[๑]
ราชกิจจานุเบกษา เล่ม ๑๒๖/ตอนที่ ๒๓ ง/หน้า ๒๔๘/๕ มีนาคม ๒๕๕๒